《洞仙歌》
清代·朱祖谋

推枕秋怀断。乍梦阑徙倚，初寒池馆。绕空廊露叶，远楼风雁。

冥冥月气镫辉乱。问几度、安排平圃宴。閒箫管。甚叠遍霓裳，翻恨新生懒。

辗转。酹愁酒醒，殢睡香消，易感难拚，漫与短发飘箫，冷却故园心眼。

良天好夜终须见。要舞袖、联翩花底换。回醉眄。向当筵、击筑哀歌未辞晚。

忍坐看。看点拍、江南怨。奈碧云无信，旧丛霜老谁家苑。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。